stanford-oval/wikipedia huggingface dataset:
Lidia Gueiler Tejada

Lidia Gueiler Tejada tammikuussa 2009.
Lidia Gueiler Tejada (28. elokuuta 1921 – 9. toukokuuta 2011) oli Bolivian väliaikainen presidentti 1979–1980, siihen mennessä ainoa nainen virassa ja toinen naispresidentti Etelä-Amerikassa.
Gueiler liittyi vuonna 1946 Víctor Paz Estenssoron kiellettyyn Movimiento Nacionalista Revolucionarioon (MNR), joka nousi valtaan vuoden 1952 vallankumouksessa. 1960-luvulla hän liittyi Partido Revolucionario de Izquierda Nacionalin jäseneksi. Hän oli kansalliskongressin jäsen 1956–1964, minkä jälkeen hän vietti viisitoista vuotta maanpaossa kenraalien Barrientos ja Ovando vallankaappauksen jälkeen. Hän palasi maahan vuonna 1978 ja liittyi Juan Lechínin PRINiin ja valittiin kongressiin ja edustajainhuoneen puhemieheksi.
Elokuussa sotilashallituksen johtaja David Padilla Arancibia luopui vallasta nimittämättä seuraajaansa, ja maassa järjestettiin vaalit. Kun selvää enemmistöä ei saatu, kongressi nimitti 8. elokuuta 1979 väliaikaiseksi presidentiksi uusien vaalien järjestämiseksi Wálter Guevara Arzen. Ensimmäisen siviilihallituksen sitten 1969 syöksi verisesti vallasta eversti Alberto Natusch Busch marraskuun vallankaappauksessa. Natusch kuitenkin erosi kahden viikon kuluttua kansan ja kansainvälisen painostuksen ja yleislakon vuoksi. Lidia Gueiler Tejada nimitettiin alahuoneen puheenjohtajana 1. marraskuuta 1979 väliaikaiseksi presidentiksi.
Gueilerin johdolla järjestettiin 1980 vaalit, jotka vasemmistopuolueet voittivat selvästi. Hernán Siles Zuazo ja hänen Unidad Democrática y Popular -koalitionsa saivat 38 % äänistä, joten hänen nimittämisensä presidentiksi oli varma. 17. heinäkuuta 1980 vallan kaappasi kuitenkin kenraali Luis García Meza Tejada kokaiinikauppiaiden ja Klaus Barbien, entisen Lyonin Gestapon päällikön, kokoamien eurooppalaisten palkkasoturien tuella.
Gueiler pakeni maasta ja asui Ranskassa kunnes diktatuuri kaatui 1982. Myöhemmin hän toimi Bolivian lähettiläänä Kolumbiaan, Länsi-Saksaan ja Venezuelaan (1989). Hän liittyi myöhemmin Jaime Paz Zamoran Movimiento de Izquierda Revolucionariaan.
Gueiler oli mukana lukuisissa feministijärjestöissä. Hän vastusti Yhdysvaltain järjestämää huumeiden vastaista sotaa Latinalaisessa Amerikassa, erityisesti niin sanottua Plan Columbiaa. Hän kirjoitti kaksi kirjaa, La mujer y la revolución (1960) ja elämäkertansa Mi pasión de lidereza (2000). Gueiler vetäytyi julkisuudesta 1990-luvun puolivälissä, mutta tuki vuoden 2005 vaaleissa Evo Moralesia.
Limingan hautausmaa

Limingan hautausmaa viittaa seuraaviin:
Limingan vanha hautausmaa, Limingan kirkon vieressä oleva hautausmaa
Limingan uusi hautausmaa eli Rantakylän hautausmaa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Limingan hautausmaa”, voi hakea sivunnimihaulla, laajalla sivunnimihaulla tai tekstihaulla.
Limiitti

Limiitti on ennakkoon sovittu tai määrätty kaupan, luoton, pörssikurssin tai vastaavan raja, yleensä yläraja, harvemmin alaraja. Se voi olla raja esim. sille, millaisella hinnalla välittäjä saa ostaa tai sille, millaisella tavaramäärällä yrityksen ostoasiamies saa suorittaa itsenäisesti ostoja.
Laurien van der Graaff

| Laurien van der Graaff |
| --- | --- |
 van der Graaff Quebecissa 2012
Henkilötiedot
Syntynyt: 14. lokakuuta 1987 (ikä 36) Nieuwkoop, Alankomaat
Kansalaisuus:   Sveitsi
Uran tiedot
Seura:  TG Hütten
Laji:  maastohiihto 
Maailmancup
Kaudet:  2008-2022
Voitot:  2
Palkintokorokkeella:  5
 Tietolaatikko päivitetty 5.3.2018 
| Mitalit> Maa:   Sveitsi.Maastohiihto.MM-kilpailut  | Mitalit> Maa:   Sveitsi.Maastohiihto.MM-kilpailut  | Mitalit> Maa:   Sveitsi.Maastohiihto.MM-kilpailut  | Maa:   Sveitsi> Maastohiihto. |
| --- | --- | --- | --- |
|  Hopeaa | Oberstdorf 2021 | parisprintti (v) |  |
Laurien van der Graaff (s. 14. lokakuuta 1987) on hollantilaissyntyinen sveitsiläinen uransa lopettanut maastohiihtäjä. Hän edusti seuratasolla TG Hütten -seuraa.
Van der Graaff kilpaili maastohiihdon maailmancupissa ensimmäisen kerran Lahdessa maaliskuussa 2008. Maailmancupin pisteille hän sijoittui ensimmäisen kerran Rybinskissä tammikuussa 2010 oltuaan vapaan hiihtotavan sprintissä 28:s. Kymmenen parhaan joukkoon hän sijoittui ensimmäisen kerran Düsseldorfin vapaan hiihtotavan sprintissä joulukuussa 2011 oltuaan kolmas. Tammikuussa 2014 Van der Graaff sijoittui Nové Měston vapaan hiihtotavan sprintissä toiseksi. Vuotta myöhemmin hän oli kolmas Rybinskin vapaan hiihtotavan sprintissä. Hän voitti Tour de Skihin 2017–2018 kuuluneen Lenzerheiden vapaan hiihtotavan sprintin. Myöhemmin samalla kaudella hän jakoi Seefeldissä vapaan hiihtotavan sprintin voiton Sophie Caldwellin kanssa. Sprintticupissa hän oli viides.
Arvokilpailuihin van der Graaff osallistui ensimmäisen kerran vuonna 2011, jolloin hän sijoittui Oslon MM-kilpailuissa sprintissä 40:nneksi. Val di Fiemmen MM-kilpailuissa 2013 hän sijoittui parisprintissä 11:nneksi ja sprintissä 30:nneksi. Sotšin olympialaisissa 2014 hän oli sprintissä 21:s. Falunin MM-kilpailuissa 2015 van der Graaff sijoittui parisprintissä seitsemänneksi ja sprintissä 27:nneksi. Lahden MM-kilpailuissa 2017 hän sijoittui parisprintissä ja viestissä seitsemänneksi sekä sprintissä 30:nneksi. Pyeongchangin olympialaisissa 2018 hän sijoittui parisprintissä Nadine Fähndrichin kanssa neljänneksi, viestissä seitsemänneksi sekä sprintissä kymmenenneksi. Seefeldin MM-kilpailuissa 2019 hän oli parisprintissä kahdeksas, viestissä kymmenes ja sprintissä kuudestoista. Oberstdorfin MM-kilpailuissa 2021 hän saavutti Nadine Fähndrichin kanssa vapaan hiihtotavan parisprintissä hopeaa. Perinteisen hiihtotavan sprintissä hän sijoittui 14:nneksi. Pekingin olympialaisissa 2022 hän sijoittui vapaan hiihtotavan sprintissä 24:nneksi.
Aiheesta muualla

Kuvia tai muita tiedostoja aiheesta Laurien van der Graaff Wikimedia Commonsissa
Liebherr

| Liebherr-International AG |
| --- | --- |

 Liebherrin tehdas Colmarissa, Ranskassa
Perustettu:  1949
Perustaja:  Hans Liebherr
Kotipaikka:  Bulle, Sveitsi
Tuotteet:  Työkoneet, nosturit, kodinkoneet
Kotisivu:  www.liebherr.com
Infobox OKVirheellinen NIMI-arvo: 
Liebherr on monikansallinen teollisuus- ja teknologiayritys. Se on perheyritys, ja se on yksi maailman suurimmista työkone- ja nosturivalmistajista. Se kuitenkin tekee myös komponentteja ja muita tuotteita.
Historia

Liebherr perustettiin vuonna 1949, kun Hans Liebherr kehitti helposti siirreltävän torninosturin ja alkoi valmistaa sellaisia. Vuonna 1954 Liebherr alkoi valmistaa hydraulisia kaivinkoneita sekä jääkaappeja. Vuonna 1977 Liebherr esitteli ensimmäisen ajoneuvonosturin, jolla voi ajaa myös maastossa. Myöhemmin Liebherr on valmistanut myös muunlaisia työkoneita ja nostureita sekä lentokoneiden osia.
Tuotteet

Liebherr valmistaa muun muassa seuraavanlaisia tuotetyyppejä:
Torninosturit
Ajoneuvonosturit
Telaketjunosturit
Merinosturit
Rakennustyökoneet, esimerkiksi kaivinkoneet ja kauhakuormaajat
Kaivostyökoneet, esimerkiksi dumpperit ja suuret kaivinkoneet
Materiaalinkäsittelykoneet
Hammasjyrsimet
Lentokone- ja liikenneteknologiatuotteet
Komponentit
Jääkaapit ja pakastimet
Hotellit
Kuvia

Liebherr A 918 C Litronic
Liebherr-kurottaja
Kauhakuormaaja
Telaketjukuormaaja
Liebherr T 282B
Liebherr LTM 1500 -ajoneuvonosturi
Liebherr R 9250 -kaivinkone
Liebherr HS 895 -torninosturi
Liebherrin valmistama Airbus A350:n nokkalaskuteline
Liebherr LTM 1500-8.1
Liebherr-710 HC-L 32/64 Litronic -torninosturi
Liebherr-jääkaappeja
Lentokoneen ilmastointilaite
Aiheesta muualla

Kuvia tai muita tiedostoja aiheesta Liebherr Wikimedia Commonsissa
Liebherrin suomenkieliset kotisivut
Lisa Makas

Lisa Marie Makas (s. 11. toukokuuta 1992) on itävaltalainen jalkapalloilija, pelipaikaltaan hyökkääjä. Hän on pelannut Itävallan naisten maajoukkueessa kesäkuun 2022 loppuun mennessä 70 maaottelua ja tehnyt niissä 19 maalia. Hän pelasi muun muassa EM-kisoissa 2017, joissa Itävalta selviytyi välieriin ja Makas teki yhden maalin alkulohkon ottelussa Ranskaa vastaan. Ensimmäisen maaottelunsa hän pelasi kesäkuussa 2010 Maltaa vastaan.
Seuratasolla Makas on edustanut kotimaansa seurojen lisäksi Saksassa SC Freiburgia kaudella 2015–2016 sekä MSV Duisburgia kausina 2016–2020. Kesällä 2020 hän palasi kotimaahansa ja liittyi St. Pöltenin joukkueeseen. Tammikuussa 2022 hän siirtyi Austria Wieniin.
Lisa Leslie

Lisa Leslie
Lisa Leslie (s. 7. heinäkuuta 1972 Gardena, Kalifornia) on yhdysvaltalainen uransa päättänyt koripalloilija. Hän pelasi WNBA-liigassa Los Angeles Sparksissa vuosina 1997–2009 ja voitti neljä olympiakultaa Yhdysvaltain maajoukkueessa.
High schoolin jälkeen Leslie opiskeli ja pelasi Etelä-Kalifornian yliopistossa. Hän voitti kultaa vuoden kesäolympialaisissa 1996 Atlantassa, Sydneyssä 2000, Ateenassa 2004 ja Pekingissä 2008.
Leslie valittiin kahdeksan kertaa WNBA:n tähdistökentälliseen ja kolme kertaa WNBA:n arvokkaimmaksi pelaajaksi. Vuonna 2015 Leslie valittiin Naismith Memorial Basketball Hall of Fameen.
30. heinäkuuta 2002 Leslie teki WNBA:n historian ensimmäisen donkkauksen (tässä tapauksessa yhden käden sellaisen).
Koripallouran ohella Leslie on työskennellyt näyttelijänä ja mallina. Marraskuussa 2005 hän avioitui Michael Lockwoodin kanssa. Pari sai tyttären kesäkuussa 2007.
Lockheed-skandaali

ANA:n väreissä oleva L-1011 TriStar.
Lockheed-skandaali oli eräs yrityslahjontaan liittyvä skandaali. Se oli laajuudeltaan eräitä 1970-luvun merkittävimmistä. Lahjontaskandaaliin kytkeytyi useita keskieurooppalaisia poliitikkoja sekä myös japanilaisia päättäjiä, kuten tuolloinen Japanin pääministeri Kakuei Tanaka ja tätä avustanut oikeusministeri Osamu Inaba.
Keskieurooppalaisista maista, ainakin Alankomaat, Länsi-Saksa sekä Italia hankkivat omille ilmavoimilleen Lockheed-yhtymän valmistamia suihkuhävittäjiä. Skandaalin seuraamuksena useita päättäviä poliitikkoja pidätettiin. Lockheed L-1011 TriStarin sekä F-104 Starfighter -koneiden myynnin edistämistä varten, Lockheed-konsernin katsottiin lahjoneen taloudellisia etuisuuksia tarjoamalla korruptioksi katsottavan arvoisesti.
Linnut (elokuva)

| Linnut> The Birds |
| --- | --- |
 Alkuperäinen elokuvajuliste
Ohjaaja:  Alfred Hitchcock
Käsikirjoittaja:  Evan Hunter
Perustuu:  Daphne du Maurierin novelliin
Tuottaja:  Alfred Hitchcock
Säveltäjä:  Bernard Herrmann
Kuvaaja:  Robert Burks
Leikkaaja:  George Tomasini
Tuotantosuunnittelija:  George Milo
Pukusuunnittelija:  Edith Head
Pääosat:  Tippi Hedren   Rod Taylor   Jessica Tandy   Suzanne Pleshette   Veronica Cartwright   Charles McGraw
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Netflix
Ensi-ilta:  28. maaliskuuta 1963 (Yhdysvallat) 8. marraskuuta 1963 (Suomi)
Kesto:  119 minuuttia
Alkuperäiskieli:  englanti
Budjetti:  2 500 000 $
Tuotto:  11 400 000 dollaria
Seuraaja:  Linnut II
Aiheesta muualla
IMDb 
Elonet
AllMovie
Infobox OKNimi-testi OK: 
Linnut (The Birds) on Alfred Hitchcockin ohjaama yhdysvaltalainen kauhutrillerielokuva vuodelta 1963. Se perustuu Daphne du Maurierin samannimiseen novelliin.
Hitchcock esiintyy elokuvan alussa kävelemällä kahden koiran kanssa ulos eläinkaupasta.
Elokuvassa ei ole lainkaan lisättyä taustamusiikkia.
Juoni

Seurapiirikaunotar Melanie Daniels San Franciscosta saapuu vierailulle Bodega Bayn rannikkokaupunkiin yllättääkseen lakimies Mitchell "Mitch" Brennerin, johon oli tutustunut samana päivänä. Daniels myös lahjoittaa Brennerin pikkusiskolle rakkauspapukaijoja. Yhtäkkiä seudun linnut alkavat parveilla ja hyökkäillä ihmisten kimppuun.
Henkilöt

| 0 | 1 | 2 |
| --- | --- | --- |
|  Tippi Hedren   | … |  Melanie Daniels   |
|  Rod Taylor   | … |  Mitch Brenner   |
|  Jessica Tandy   | … |  Lydia Brenner   |
|  Suzanne Pleshette   | … |  Annie Hayworth   |
|  Veronica Cartwright   | … |  Cathy Brenner   |
|  Ethel Griffies   | … |  Bundy   |
|  Charles McGraw   | … |  Sebastian Sholes   |
|  Ruth McDevitt   | … |  MacGruder   |
|  Lonny Chapman   | … |  Deke Carter   |
Kirjallisuutta

Maurier, Daphne du: ”Linnut”, Hitchcock esittää, s. 194–226.  (Suomentanut Jouko Linturi. Koonnut Alfred Hitchcock)  Helsinki:  Tammi, 1964.
Paglia, Camille: The Birds.  London:  British Film Institute, 1998.  ISBN 0-85170-651-7.
Raubicheck, Walter – Srebnick, Walter: Scripting Hitchcock: Psycho, The Birds, And Marnie.  University of Illinois Press, 2011.  ISBN 978-0-252-07824-8.
Aiheesta muualla

Linnut (elokuva) Internet Movie Databasessa (englanniksi)
Classic Movies: The Birds (1963). (Arkistoitu – Internet Archive) (englanniksi)
Script of The Birds including original draft ending, which was never filmed. (englanniksi)
Introducing 'Tippi' Hedren – Tippi Hedren and Alfred Hitchcock photo galleries. (Arkistoitu – Internet Archive) (englanniksi)
Essay: The Birds are the manifestation of the mother's rage against rivals for her son's affection. (Arkistoitu – Internet Archive) (englanniksi)
2005 interview with Tippi Hedren about filming The Birds and how she was treated. (Arkistoitu – Internet Archive) (englanniksi)
Hitchcockin Linnut-elokuvan taustalla ollut mysteeri ratkesi. (Arkistoitu – Internet Archive) Helsingin Sanomat 29.12.2011.
Liddy Holloway

Elizabeth Brenda "Liddy" Holloway (1947 Wellington – 29. joulukuuta 2004) oli uusiseelantilainen näyttelijä ja televisiokäsikirjoittaja. Hän tuli tunnetuksi varsinkin Alex McKennan roolista saippuasarjassa Shortland Street ja Alcmenen roolista televisiosarjassa Hercules.
Holloway oli poliitikko Phil Hollowayn tytär. Hän matkusti teini-ikäisenä äitinsä kanssa Englantiin, jossa sai tanssi- ja teatteriopetusta. Holloway esiintyi Australiassa muun muassa saippuasarjassa Prisoner. Hän toimi myös käsikirjoittajina monissa niistä televisiosarjoista, joissa esiintyi. Saippuasarjassa Shortland Street työskentelyn Holloway aloitti vuonna 1992. Yhdysvalloissa hän esiintyi komediaelokuvassa Mela kateissa ja televisioelokuvassa Murder in Greenwich. Holloway oli vuonna 2001 ehdolla parhaan naissivuosan esittäjän Nokia New Zealand Film Awardin saajaksi roolistaan elokuvassa Her Majesty. Hän kuoli maksasyöpään joulukuussa 2004. Holloway oli vuonna 2005 postuumisti ehdolla parhaan naissivuosan esittäjän New Zealand Screen Awardin saajaksi roolistaan elokuvassa Fracture.
Näyttelijä Joel Tobeck on Hollowayn poika.
Aiheesta muualla

Liddy Holloway Internet Movie Databasessa. (englanniksi)
Kvasaari

Kvasaari, toiselta nimeltään kvasistellaarinen objekti (engl. quasi-stellar object, QSO) eli tähtimäinen kohde, on optisen kaukoputken kuvassa näkyvä tähteä muistuttava piste, jolla on tähdestä poiketen erittäin suuri punasiirtymä. Yleisen tulkinnan mukaan tämä johtuu Hubblen laista ja merkitsee sitä, että kvasaarit ovat hyvin kaukaisia kohteita ja täten liikkuvat meistä nopeasti poispäin.
Hubble-avaruusteleskoopin ottama kuva kvasaarin ytimestä. Kuvassa näkyy kvasaarien tähtimäinen luonne, josta ne ovat saaneet nimensä.
Koska pystymme havaitsemaan kvasaarit valtavasta etäisyydestä huolimatta (miljardeja valovuosia), niiden täytyy säteillä enemmän energiaa kuin kymmenet tavalliset galaksit. Joidenkin kvasaarien kirkkaus vaihtelee erittäin nopeasti, mikä viittaa niiden pieneen kokoon.
Kvasaarit näyttävät olevan aktiivisten galaksien erikoistapaus, ja vallitsevan näkemyksen mukaan monissa pelkkä katselukulma erottaa ne muista aktiivisista galakseista, blasaareista ja radiogalakseista (katso: radiogalaksien yhtenäismalli). Kvasaarien valtavan kirkkauden arvellaan syntyvän, kun kvasaarin keskustassa olevaan mustaan aukkoon putoaa materiaa ympäröivästä galaksista. Mustan aukon ympäristössä materia kuumenee ja säteilee sen takia paljon voimakkaammin kuin koko muu galaksi yhteensä. Osa kvasaareista säteilee hyvin voimakkaasti radioalueella. Radiosäteily syntyy mustan aukon pyörimisakselin suuntaisissa massasuihkuissa, joissa kertymäkiekosta peräisin oleva materia syöksyy ulos avaruuteen liki valonnopeudella. Nämä suihkut ja niiden aikaansaamat laajat rakenteet voivat ulottua kauas isäntägalaksin ulkopuolelle.
Kvasaarien ominaisuuksia > Radiospektri

Radiotaajuuksilla tehdyt havainnot kertovat kvasaarien säteilymekanismin olevan synkrotronisäteilyä. Tästä kertovat säteilyn energiajakauman ei-terminen luonne, voimakas korkeiden taajuuksien vaihtelu sekä vuon polarisaatio. Säteilyn lähteiden muuttuminen puolestaan viittaa siihen, että synkrotronisäteilyä emittoivat relativistiset elektronit saavat alkunsa shokkirintamissa, jotka liittyvät massasuihkuihin.
Kvasaarien ominaisuuksia > Infrapunaspektri

Kvasaarien infrapuna- ja alimillimetrialueen säteilyssä on viitteitä kuuman pölyn läsnäolosta. Siinä on myös nähtävillä kaksi selvästi erillistä komponenttia. Pölyn lisäksi on olemassa nopeiden purkauksien aiheuttama komponentti, mikä havaitaan vain kestoltaan lyhyiden mutta voimakkaiden purkausten aikana. Purkaukset aiheuttavat suuria muutoksia pölystä aiheutuvaan taustaan. Niiden aikana on myös havaittavissa normaalia huomattavasti suurempaa, muutaman prosentin suuruista polarisaatiota. Siksi on syytä uskoa, että purkaukset liittyvät synkrotronisäteilyyn tavalla tai toisella. Purkaukset saavat todennäköisesti energiansa massasuihkun kineettisestä energiasta.
Kvasaarien ominaisuuksia > Optinen alue

Optisella ja UV-alueella kvasaareilta löytyy yleensä ylimääräistä emissiota verrattuna infrapunakontinuumista ekstrapoloituun arvoon. Tätä ylimäärää kutsutaan siniseksi kummuksi (blue pump). On ehdotettu, että sininen kumpu aiheutuisi geometrisesti ohuen mutta optisesti paksun kertymäkiekon pinnasta vapautuvasta säteilystä. Kiekon lämpötilajakauma, kuuma keskeltä ja viileämpi reuna-alueilta, voisi aikaansaada mustan kappaleen säteilyspektrien superposition, joka sitten näkyisi optisesti.
Kvasaarien ominaisuuksia > Viivaemissio

Spekriviivojen tarkastelu tuottaa tyypillisesti enemmän informaatiota havaittavasta kohteesta kuin pelkkä kontinuumi. Kvasaareissa emissioviivat syntyvät tavallisesti ionisoidun kaasun pyöriessä nopeasti mustan aukon ympäri. Tämä malli vastaa hyvin havaittuja viivoja muuten paitsi FeII:n osalta, mihin ongelmaan ei vielä ole löydetty ratkaisua. Yleisesti raskaiden metallien spektriviivat ovat voimakkaita, mikä tarkoittaa, että kvasaareissa esiintyvä kaasu on läpikäynyt monta tähtisukupolvea ennen päätymistään kvasaarin keskustaan.
Kvasaarien ominaisuuksia > Massasuihkut

Parhaiten kvasaarit tunnistaa ytimestä kahteen vastakkaiseen suuntaan vapautuvista massasuihkuista. Niissä relativistiset elektronit törmäävät galaksienväliseen aineeseen vapauttaen runsaasti polarisoitunutta synkrotronisäteilyä. Suihkut ovat huomattavasti suurempia kuin itse kvasaarit, jotka näkyvät parhaimmissakin havainnoissa vain pistemäisinä kohteina. Usein vain Maata kohti purkautuva massasuihku on näkyvissä, sillä pois suuntautunut suihku katoaa äärimmäisen voimakkaan punasiirtymän vuoksi näkyvistä.
Aiheesta muualla

Kuvia tai muita tiedostoja aiheesta Kvasaari Wikimedia Commonsissa
Luettelo Tuvalun kylistä

Tämä on luettelo Tuvalussa sijaitsevista kylistä. Valtiossa ei ole yhtään varsinaista kaupunkia.
Alapi
Angafoulua
Asau
Fakai Fou
Fenua Tapu
Senala
Tanrake
Tokelau
Tumaseu
Vaiaku
Limhamn

Limhamnin sijainti Skånen läänissä.
Limhamnin tori.
Limhamn on entinen kauppala ja nykyinen asuinalue Malmön kaupunkitaajamassa Etelä-Ruotsissa. Siellä on 24 706 asukasta. Alue kuuluu Malmön kuntaan, Skånen lääniin ja Skånen maakuntaan. Asuinalue sijaitsee Juutinrauman rannalla Malmön länsiosassa ja kuuluu Limhamn-Bunkeflon kaupunginosaan.
Limhamnin taajaväkinen yhdyskunta perustettiin vuonna 1886 Hyllien maalaiskuntaan. Vuonna 1906 taajaväkinen yhdyskunta muutettiin Limhamnin kauppalaksi. Kauppala liitettiin Malmön kaupunkiin vuonna 1915.
Aiheesta muualla

Limhamn-Bunkeflo Malmön kaupungin sivuilla (Arkistoitu – Internet Archive) (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Limhamn
Käännös suomeksi
Lifeforms

| Lifeforms The Future Sound of London |
| --- | --- | --- |

Studioalbumin tiedot
 Julkaistu: 27. toukokuuta 1994
 Tuottaja(t): The Future Sound of London
 Tyylilaji: ambient techno   ambient house   ambient
 Kesto: 92.33
 Levy-yhtiö: Astralwerks   Virgin Records
Listasijoitukset
  48. (1. viikko)
The Future Sound of Londonin muut studioalbumit
| Accelerator 1991 | Lifeforms 1994 | Dead Cities 1996 |
Lifeforms on brittiläisen elektronisen musiikin duo The Future Sound of Londonin kaksoisalbumi, joka julkaistiin vuonna 1994. Se on duon parhaiten tunnettu albumi ja sitä pidetään nykyään usein kokeellisen elektronisen musiikin klassikkona.
Sisältö > 1. levy

”Cascade” – 5.59
”III Flower” – 3.24
”Flak” – 4.53
”Bird Wings” – 1.30
”Dead Skin Cells” – 6.50
”Lifeforms” – 5.18
”Eggshell” – 6.45
”Among Myselves” – 5.52
Sisältö > 2. levy

”Domain” – 2.48
”Spineless Jelly” – 4.41
”Interstat” – 0.55
”Vertical Pig” – 6.44
”Cerebral” – 3.30
”Life Form Ends” – 5.03
”Vit” – 6.48
”Omnipresence” – 6.39
”Room 208” – 6.12
”Elaborate Burn” – 3.15
”Little Brother” – 5.13
Limicoli

| Limicoli |
| --- | --- |
 Suosirri (Calidris alpina)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Limicoli  Garrod, 1873
Heimot
 Arojuoksijat Pedionomidae  Ylänköjuoksijat Thinocoridae  Kurpot Rostratulidae  Jassanat Jacanidae  Kurpat Scolopacidae 
Infobox OKNimi-testi OK: 
Limicoli on rantalintujen lahkoon kuuluva alalahko.
Heimot

Alalahko jaetaan viiteen heimoon:
Arojuoksijat (Pedionomidae)
Ylänköjuoksijat (Thinocoridae)
Kurpot (Rostratulidae)
Jassanat (Jacanidae)
Kurpat (Scolopacidae)
Live service

Live service (suom. elävä sisältö) tarkoittaa videopeleissä esiintyvää vaihtuvaa sisältöä, johon liittyy bonuksia päivittäiseen sisäänkirjautumiseen. Palvelun ajatuksena on saada pelaajat pysymään pelaajina, jolloin nämä käyttävät enemmän rahaa mikromaksuihin.
Pelaaja kannustetaan mikromaksuihin myös rajoitetun aikaa saatavilla olevilla esineillä, joka aiheuttaa pelkoa paitsi jäämisestä.
Elävä sisältö tarkoittaa, että pelaaja pyritään pitämään pelissä jatkuvasta pelaamisesta annettavilla bonuksilla. Tavoite pitää pelaajat pelissä myös tarkoittaa että peliä on pelattava hyvin pitkään, jotta siinä etenee merkittävästi. 
Tyypillisesti peleissä on sisältöpäivityksiä ja pelin sisäisiä tapahtumia.
Merkittävät indikaattorit pelin menestykselle ovat pelaajien säilyttäminen ja näiden mukanaolo.
Tyyppi on yleistynyt Destinyn menestyksen myötä ja muita lajityypin pelejä ovat Fortnite ja Warframe.
Tyyppiä on kritisoitu jatkuvasta crunch time -tilasta vaadittujen toistuvien päivityksien toteuttamiseksi.
Limingan Taidekoulu

| Limingan Taidekoulu> Limingan Kansanopisto |
| --- | --- |
 Limingan Kansanopiston rakennuksia talvella 2009.
Sijainti:  Liminka
Tyyppi:  kansanopisto
Perustettu:  1892
Rehtori:  Petri Kulju
Verkkosivut
Limingan Taidekoulu on  Suomen vanhimpia suomenkielisiä kansanopistoja. Se perustettiin vuonna 1892 Liminkaan. Virallinen nimi on Limingan Kansanopisto, ja tarkennukseksi lisätään Taidekoulu, jotta oppilaitoksen erityisluonne tulisi esiin.
Alkuun yleissivistävä oppilaitos perustettiin parantamaan Oulun ulkopuolella asuvien pohjoispohjalaisten sivistystasoa ja lukutaitoa. Limingan kansanopistossa on sen historian aikana ollut monenlaisia opetusohjelmia. Kansanopisto alkoi muotoutua taidekouluksi Rolf Siilasvuon aikana 1960-luvulla.
Nykyään se on kuvataiteen, sarjakuvan, ja teatteritaiteen opetuspaikka. Kouluun pääsee vapaasti, ja se toimii esimerkiksi valmistautumispaikkana taidekoulujen pääsykokeisiin. Koulussa on lukukausimaksu, joka sisältää majoituksen, opetuksen ja ruoan.
Koulua ylläpitää Limingan Kansanopiston Kannattajayhdistys ry. Rehtorina toimii on Petri Kulju.
Aiheesta muualla

Limingan Taidekoulu